b'\n_START_ARTICLE_\nAnja Tepe\xc5\xa1\n_START_SECTION_\nSvetovni pokal\n_START_PARAGRAPH_\nAnja Tepe\xc5\xa1 je na tekmah svetovnega pokala debitirala na sploh prvi tekmi te prireditve za \xc5\xbeenske. To je bilo v sezoni 2011-12 in sicer 3. decembra 2011 v Lillehammerju na norve\xc5\xa1kem kjer je zasedla 41. mesto. V tej prvi sezoni je takrat dvajsetletna Anja nastopila na sedmih tekmah vendar se ji \xc5\xa1e ni uspelo uvr\xc5\xa1\xc4\x8dati se med dobitnice to\xc4\x8dk._NEWLINE_V naslednji sezoni, to je bila sezona 2012-13, pa je Anja prikazala dokaj\xc5\xa1en napredek. Za\xc4\x8dela se je redno uvr\xc5\xa1\xc4\x8dati med dobitnice to\xc4\x8dk in si nekajkrat celo priskakala uvrstitev med najbolj\xc5\xa1ih deset. Tako je bila osma na za\xc4\x8detku sezone, 9. decembra 2012 v So\xc4\x8diju, Rusija. Uvrstitev na osmo mesto je nato \xc5\xa1e ponovila 17. februarja 2013 na doma\xc4\x8di prireditvi v Ljubnem. Na koncu je sezono zaklju\xc4\x8dila na skupno 17. mestu z osvojenimi 228 to\xc4\x8dkami kar velja za njeno najuspe\xc5\xa1nej\xc5\xa1o sezono._NEWLINE_Na Anjino \xc5\xbealost so se tedaj za\xc4\x8dele po\xc5\xa1kodbe s koleni, ki so ji prepre\xc4\x8dile nemoteno nastopanje. Ravno na finalu zadnje sezone si je strgala kri\xc5\xbene kolenske vezi ter takoj po povratku na tekme po\xc5\xa1kodbo na treningu v Planici obnovila. Do ponovitve po\xc5\xa1kodbe je pri\xc5\xa1lo potem ko je v sezoni 2013-14 nastopila na vsega \xc5\xa1estih tekmah, od tega se je na treh uvrstila proti za\xc4\x8delju dobitnic to\xc4\x8dk. Vendar tedaj \xc5\xa1e ni obupala kljub temu, da je bila teko\xc4\x8da sezona ve\xc4\x8dinoma izgubljena ter da je potem manjkala \xc5\xa1e celo sezono 2014-15._NEWLINE_Septembra 2015 je dokon\xc4\x8dno napovedala konec kariere zaradi po\xc5\xa1kodb kolena v starosti \xc5\xa1tiriindvajset let._NEWLINE_V svoji tekmovalni karieri je na tekmah svetovnega pokala dosegla tri uvrstitve med deseterico najbolj\xc5\xa1ih, dve osmi in eno deveto mesto, na skupaj 29 tekmah na katerih je nastopila. Poleg tega je \xc5\xa1e bila enajstkrat med deseterico na tekmah celinskega pokala, kjer je kot najbolj\xc5\xa1o uvrstitev dosegla tretje mesto 9. septembra 2012 na prireditvi v Lillehammerju.\n_START_SECTION_\nCelinski pokal\n_START_PARAGRAPH_\nNa tekmah za kontinetalni pokal je nastopala od debija v Planici 16. januarja 2005, ko je zasedla 16. mesto. V naslednjih letih je redno nastopala v tem tekmovanju, torej v \xc4\x8dasih \xc5\xa1e preden je bil organiziran svetovni pokal za \xc5\xbeenske tekmovalke. Anja se je na teh tekmah dokaj redno uvr\xc5\xa1\xc4\x8dala med dobitnice to\xc4\x8dk, tu in tam pa se ji je posre\xc4\x8dila kaka uvrstitev med najbolj\xc5\xa1ih deset. Vsega skupaj je zbrala to\xc4\x8dno 101 nastop. V prvi sezoni je skupno zbrala 70 to\xc4\x8dk in bila uvr\xc5\xa1\xc4\x8dena na 33. mesto. \xc5\xbde nslednje leto je bila veliko bolj\xc5\xa1a in kot takrat najbolj\xc5\xa1a slovenka v se\xc5\xa1tevku za osvojenih 310 to\xc4\x8dk zasedla 16. mesto. Ta dose\xc5\xbeek je izbolj\xc5\xa1ala v sezoni 2010-11, ko je zaklju\xc4\x8dila skupno na 15. mestu s 301 osvojeno to\xc4\x8dko.\n_START_SECTION_\nOsebno\n_START_PARAGRAPH_\nIzhaja iz znane skakalne dru\xc5\xbeine saj je njen o\xc4\x8de Miran bil uspe\xc5\xa1en tekmovalec v svojem \xc4\x8dasu in je \xc5\xa1e vedno prisoten v skokih kot uradnik FIS. Prav tako se s skoki ukvarja njen brat Jurij, ki je tudi uspe\xc5\xa1en tekmovalec v svetovni eliti.'